കഥകളി ആചാര്യന് നെല്ലിയോട് വാസുദേവന് നമ്ബൂതിരി അന്തരിച്ചു തിരുവനന്തപുരം: കഥകളി ആചാര്യനും പ്രസിദ്ധ താടിവേഷക്കാരനുമായ നെല്ലിയോട് വാസുദേവന് നമ്ബൂതിരി 81 അന്തരിച്ചു. ഇന്നലെ രാത്രി പൂജപ്പുര ചാടിയറയിലെ നെല്ലിയോടു മനയില് വച്ചായിരുന്നു അന്ത്യം. അര്ബുദബാധിതനായി ഏറെ നാളായി ചികിത്സയിലായിരുന്നു. ചുവന്നതാടി, വട്ടമുടി, പെണ്കരി വേഷങ്ങള് അവതരിപ്പിക്കുന്നതില് മികവു പുലര്ത്തിയ വാസുദേവന് നമ്ബൂതിരി കലി, ദുശ്ശാസനന്, ബാലി, നരസിംഹം, കാട്ടാളന്, നക്രതുണ്ഡി, ഹനുമാന് എന്നീ വേഷങ്ങളുടെ അവതരണത്തില് സവിശേഷമായിരുന്നു. ശ്രീരാമോദന്തം, ശ്രീകൃഷ്ണവിലാസം, നാരായണീയം എന്നിവയുടെ തര്ജമയും രാസക്രീഡ എന്ന ആട്ടക്കഥയും രചിച്ചിട്ടുണ്ട്. സംസ്കൃതത്തില് ഗായത്രി രാമായണവും താടി വേഷങ്ങളെക്കുറിച്ച് ആഡേപതാണ്ഡവം എന്ന കൃതിയും വാസുദേവന് നമ്ബൂതിരി രചിച്ചു. കുഞ്ചുനായര് സ്മാരക കലാവിഹാര് എന്ന സ്ഥാപനം തുടങ്ങി കഥകളി അഭ്യസിപ്പിച്ചിരുന്നു. കേന്ദ്ര സാഹിത്യ അക്കാദമി, കേരള സംഗീത നാടക അക്കാദമി പുരസ്കാരങ്ങളും കേരള സര്ക്കാരിന്റെ കഥകളി പുരസ്കാരവും അദ്ദേഹത്തെ തേടിയെത്തി. സംഗീതനാടക അക്കാദമി ഫെലോഷിപ്പും ലഭിച്ചിട്ടുണ്ട്. ഭാര്യ: ശ്രീദേവി അന്തര്ജനം. മക്കള്: കഥകളി കലാകാരന്മാരായ മായ അധ്യാപിക ഇരിങ്ങാലക്കുട, വിഷ്ണു. മൃതദേഹം ഇന്ന് നിലമ്ബൂര് വണ്ടൂരിലെ നെല്ലിയോട് മനയിലെത്തിക്കും. സംസ്കാരം ഇന്ന് ഉച്ചകഴിഞ്ഞ്.